CELEX: 62017CA0088
Language: hr
Date: 2018-07-11 00:00:00
Title: Predmet C-88/17: Presuda Suda (treće vijeće) od 11. srpnja 2018. (zahtjev za prethodnu odluku koji je uputio Korkein oikeus – Finska) – Zurich Insurance PLC, Metso Minerals Oy protiv Abnormal Load Services (International) Limited (Zahtjev za prethodnu odluku — Suradnja u građanskim i trgovačkim stvarima — Uredba (EZ) br. 44/2001 — Sudska nadležnost — Članak 5. točka 1. podtočka (b) druga alineja — Nadležnost suda mjesta izvršenja obveze — Mjesto pružanja usluga — Ugovor o prijevozu robe između dviju država članica — Prijevoz u nekoliko faza obavljen različitim prijevoznim sredstvima)

10.9.2018   
            
            
               HR
            
            
               Službeni list Europske unije
            
            
               C 319/8
            
         
      Presuda Suda (treće vijeće) od 11. srpnja 2018. (zahtjev za prethodnu odluku koji je uputio Korkein oikeus – Finska) – Zurich Insurance PLC, Metso Minerals Oy protiv Abnormal Load Services (International) Limited
      (Predmet C-88/17) (1)
      
      ((Zahtjev za prethodnu odluku - Suradnja u građanskim i trgovačkim stvarima - Uredba (EZ) br. 44/2001 - Sudska nadležnost - Članak 5. točka 1. podtočka (b) druga alineja - Nadležnost suda mjesta izvršenja obveze - Mjesto pružanja usluga - Ugovor o prijevozu robe između dviju država članica - Prijevoz u nekoliko faza obavljen različitim prijevoznim sredstvima))
      (2018/C 319/09)
      Jezik postupka: finski
      
         Sud koji je uputio zahtjev
      
      Korkein oikeus
      
         Stranke glavnog postupka
      
      
         Tužitelji: Zurich Insurance PLC, Metso Minerals Oy
      
         Tuženik: Abnormal Load Services (International) Limited
      
         Izreka
      
      Članak 5. točku 1. podtočku (b) drugu alineju Uredbe Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima treba tumačiti na način da su, u ugovoru o prijevozu robe između država članica u nekoliko faza, sa zaustavljanjima i različitim prijevoznim sredstvima, poput onog o kojem je riječ u glavnom predmetu, i mjesto otpreme i mjesto isporuke robe mjesta pružanja usluge prijevoza u smislu te odredbe.
      
         (1)  SL C 112, 10. 4. 2017.